Ühendus Tallinn Pride kutsub täna kõiki, kes toetavad õiglast, võrdset ja kaasavat ühiskonda, üle kümne aasta taas rongkäigus kõndima. ERR Menu kandis sündmust otse üle.

LGBT+ kultuurifestival Baltic Pride alapealkirjaga "Koos" sai täna võimsa lõpu, kui pärastlõunal koguneti Viru väravate juurde, et marssida LGBT kogukonna nimel rongkäigul.

Ürituse eesmärgiks oli koos tähistada, kuid samuti anda hääl kogukonnale, kel on sageli raske end ühiskonnas kuuldavaks teha.

Rongkäigu lõpetas vabaõhukontsert, kus astuvad üles Creep Party, Laine, Sofia Rubina, St. Cheatersburg, Twisted Dance Company, Zebra Island ja Ziggy Wild.

Rongkäik oli osa üheksandast Baltic Pride festivalist, mis reisib igal aastal erinevasse Balti riiki. Eestis on see üritus kolmandat korda, esimene Baltic Pride toimus 2009. aastal Lätis.

Baltic Pride paraadi kandis 8. juulil otse üle ERR Menu.